تمت ارشفة منتديات نبع الفرات
ﺗﻌﺎﻝ ﻭﺟﻴﺐ ﺣﻀﻨﻚ ﻭﺍﻟﻠﻪ ﻣﺸﺘﺎﻙ
ﺣﻀﻨﻲ ﺍﺑﻴﺖ ﺣﻀﻨﻚ ﻳﻐﻔﻰ ﻭﻳﺒﺎﺕ
ﺗﻌﺎﻝ ﺍﻟﻔﺮﻛﻪ ﻣﺎ ﺗﻬﺪﻱ ﺍﺑﺘﺴﺎﻣﺎﺕ
ﺗﺤﺒﻞ ﺑﺎﻟﺤﺰﻥ ﻭﺍﺗﻮﻟﺪ ﺍﻫﺎﺍﺍﺍﺍﺍﺍﺍﺍﺍﺍﺍﺕ
ﺗﻌﺎﻝ ﻭﻛﻮﻥ ﻛﺒﻞ ﺍﻟﻤﻮﺕ ﻣﻠـــﻜﺎﻙ
ﻣﺎﺭﻳﺪﻙ ﺗﺠﻲ ﻭﺗﻠﻜﺎﻧﻪ ﺍﻣـــــــﻮﺍﺕ
ﺗﻌﺎﻝ ﺍﻛﺴﺐ ﺍﺟﺮ ﻭﺍﻣﺤﻴﻠﻚ ﺍﺫﻧﻮﺏ
ﺑﺨﺪﻭﺩ ﺍﻟﻴﺘﺎﻣﻰ ﺍﺯﺭﻋﻠﻲ ﺑﻮﺳﺎﺕ
ﺗﻌﺎﻝ ﻭﺷﻮﻑ ﻛﺪ ﻣﺎ ﻛﻤﺖ ﺍﻧﺎﺩﻳﻚ
ﺍﺑﺸﻌﺮ ﺻﻮﺗﻲ ﺍﻇﻬﺮﻥ ﻣﺤﺒﻮﺑﻲ ﺷﻴﺒﺎﺕ
ﺗﻌﺎﻝ ﺍﻋﻴﻮﻧﻲ ﺫﺑﻠﻦ ﻭﺍﻟﺴﻬﺮ ﺣﻮﺕ
ﻳﻈﻞ ﻳﺎﻛﻞ ﻧﻈﺮﻫﻦ ﻣﻮ ﺣﺮﺍﻣـــﺎﺕ
ﺗﻌﺎﻝ ﻭﺧﻞ ﺍﺑﺸﺮﻙ ﺷﻮﻑ ﺑﻠـﻮﺍﻱ
ﺑﻴﺔ ﺍﺗﺸﻤﺘﻦ ﺣﺘﻰ ﺍﻟﺤﻤﺎﻣـــﺎﺕ
ﺗﻌﺎﻝ ﺍﺑﻌﻴﻨﻲ ﺍﺷﻮﻑ ﺍﻟﺪﻧﻴﺎ ﺗﺎﺑﻮﺕ
ﻭﺍﺣﺲ ﺻﻮﺕ ﺍﻟﺒﻼﺑﻞ ﺻﻮﺕ ﻏﺎﺭﺍﺕ،،
راقتني
كالو ما تجي وكالو عليك بعيد
ودرب كلش طويل البينك وبيني
شح مني الدمع كد ما بجيت أعليك
وأعاتب بالكمر هلبت يواسيني
ظلم كلش ظلم تحيا وتموت بشوك
وجا شنهو العمر من تذبل رياحيني
تعب حتى الورق حبر ودمع مخبوط
وحسره وي القلم تأذيني وتبجيني
صفة رسمك حلم عذب حنايا الروح
مثل طيفك أبد ما شايف بعيني
نهر طولك عذب صافي ويرد الروح
وأنه الميت عطش وبكطره ترويني
أكتبلك شعر وأسطرلك الأبيات
وانته بلا بخت بالفركة تجويني
قيس بعام واحد وتيبّس من الشوك
وآنه سنين مرّت ما غفت عيني
كلي شلون رايك والعمر محسوب
وجلمات الشماته تكول ناسيني
طلابه وي العشك وأيامي كلهن ليل
وشمس حبك ظلم من ما تضوّيني
كافي من العتب راح أختم الأبيات
وأحجيلك سطر بي كل عناويني
مثلك ما شفت ولا رايد ولا ريد
وأحبك موت عنوان لدواويني